பெரும்பான்மையான காஷ்மீர் மக்கள் இந்தியாவுடன் இணைவதையே ஆதரிப்பர் எனும் நம்பிக்கை இந்தியாவுக்கு இருந்தது. ஏனெனில் ஷேக் அப்துல்லாவும் காஷ்மீர் மக்களும் இந்தியாவுடன் இணைவதையே விரும்பினர். எனினும் பல்வேறு காரணங்களால் இந்த வாக்கெடுப்பு நடைபெறவில்லை. பாகிஸ்தான் பகுதியில் உள்ள காஷ்மீரில் அந்நாட்டின் இராணுவம் தொடர்ந்து இருப்பதால் இந்த வாக்கெடுப்பு சாத்தியமில்லை என இந்தியா நிலைபாடு எடுத்தது. எனினும் ஐ.நா.சபையில் அமெரிக்கா உட்பட முதலாளித்துவ நாடுகள் வாக்கெடுப்பு குறித்து தீர்மானம் கொண்டுவருவதும், இந்தியாவுக்கு ஆதரவாக சோவியத் ரஷ்யா வீட்டோ தீர்மானம் பயன்படுத்தி தடுப்பதும் பலமுறை நடந்தது.